บาทเปิด 31.66 บาทต่อดอลลาร์ แข็งค่า
เงินบาทเปิดตลาด 31.66 บาทต่อดอลลาร์ แข็งค่าสวนทางภูมิภาคหลังการเมืองชัดเจน แต่ยังจับตาการจัดตั้งรัฐบาลใหม่-ปัจจัยต่างประเทศ
25 มี.ค. 2562

เงินบาทเปิดตลาด 31.66 บาทต่อดอลลาร์ แข็งค่าสวนทางภูมิภาคหลังการเมืองชัดเจน แต่ยังจับตาการจัดตั้งรัฐบาลใหม่-ปัจจัยต่างประเทศ
นักบริหารเงินธนาคารกรุงศรีอยุธยา เปิดเผยว่าเงินบาทเปิดตลาดเช้านี้ที่ระดับ 31.66 บาท/ดอลลาร์ แข็งค่าเล็กน้อยจากท้ายตลาดวันศุกร์ที่อยู่ที่ระดับ 31.68 บาท/ดอลลาร์
"เงินบาทแข็งค่าสวนทางภูมิภาคที่อ่อนค่าเพราะเมื่อวันศุกร์ดอลลาร์แข็งค่าเมื่อเทียบสกุลหลัก... การเมืองในประเทศมีความชัดเจนมากขึ้นหลังการเลือกตั้งผ่านพ้นไปด้วยดี" นักบริหารเงิน กล่าว
นักบริหารเงิน ประเมินว่าวันนี้เงินบาทน่าจะทรงๆ คาดว่าจะอยู่ในกรอบระหว่าง 31.60-31.70 บาท/ดอลลาร์ ยังต้องติดตามความชัดเจนเรื่องการจัดตั้งรัฐบาลใหม่ , Brexit และ Trade War